**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL VIEŠŲJŲ ĮSTAIGŲ 2018 METŲ METINIŲ FINANSINIŲ ATASKAITŲ RINKINIŲ NEPRIKLAUSOMO AUDITO

2019 m. sausio 29 d. Nr. 34-1602

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu, Lietuvos Respublikos viešųjų įstaigų įstatymo 10 straipsnio 1 dalies 14 punktu, 8 dalimi ir 11 straipsnio 2 dalimi, Lietuvos Respublikos finansinių ataskaitų audito įstatymo 39 straipsnio 1 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Lazdijų rajono savivaldybės tarybos 2018 m. birželio 27 d. sprendimu Nr. [5TS-1373](http://www.infolex.lt/lazdijai/Default.aspx?Id=3&DocId=48173) „Dėl nepriklausomo audito atlikimo Lazdijų rajono savivaldybės įstaigose ir kontroliuojamose įmonėse“, Lazdijų rajono savivaldybės taryba nusprendžia:

1. Nustatyti, kad viešosios įstaigos Lazdijų kultūros centro, viešosios įstaigos „Lazdijų ligoninė“, viešosios įstaigos „Lazdijų savivaldybės pirminės sveikatos priežiūros centras“, viešosios įstaigos Lazdijų sporto centro, viešosios įstaigos Lazdijų socialinių paslaugų centro, viešosios įstaigos Lazdijų švietimo centro ir viešosios įstaigos „Lazdijų turizmo informacinis centras“ 2018 metų metinių finansinių ataskaitų rinkinių nepriklausomą auditą atliks uždaroji akcinė bendrovė „Gaudera“ (juridinio asmens kodas 134569760).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2019-01-25

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VIEŠŲJŲ ĮSTAIGŲ 2018 METŲ METINIŲ FINANSINIŲ ATASKAITŲ RINKINIŲ NEPRIKLAUSOMO AUDITO“ PROJEKTO**

**AIŠKINAMASIS RAŠTAS**

2019 m. sausio d.

Lazdijų rajono savivaldybės tarybos sprendimo „Dėl viešųjų įstaigų 2018 metų metinių finansinių ataskaitų rinkinių nepriklausomo audito“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 24 punktu, Lietuvos Respublikos viešųjų įstaigų įstatymo 10 straipsnio 1 dalies 14 punktu, 8 dalimi ir 11 straipsnio 2 dalimi, Lietuvos Respublikos finansinių ataskaitų audito įstatymo 39 straipsnio 1 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Lazdijų rajono savivaldybės tarybos 2018 m. birželio 27 d. sprendimu Nr. [5TS-1373](http://www.infolex.lt/lazdijai/Default.aspx?Id=3&DocId=48173) „Dėl nepriklausomo audito atlikimo Lazdijų rajono savivaldybės įstaigose ir kontroliuojamose įmonėse“.

Šio projekto tikslas – nustatyti, kad viešųjų įstaigų Lazdijų kultūros centro, „Lazdijų ligoninė“, „Lazdijų savivaldybės pirminės sveikatos priežiūros centras“, Lazdijų sporto centro, Lazdijų socialinių paslaugų centro, Lazdijų švietimo centro ir „Lazdijų turizmo informacinis centras“ 2018 metų metinių finansinių ataskaitų rinkinių auditus atliks nepriklausoma audito įmonė – „Gaudera“, kurią, vadovaudamasi Viešųjų pirkimų įstatymo nustatyta tvarka, parinko Lazdijų rajono savivaldybės administracija. Pasirinkta audito įmonė yra įrašyta į Lietuvos auditorių rūmų sudarytą audito įmonių sąrašą, o audito įmonėse dirbantys specialistai įtraukti į atestuotų auditorių sąrašą.

Lazdijų rajono savivaldybės tarybos 2018 m. birželio 27 d. sprendimu Nr. [5TS-1373](http://www.infolex.lt/lazdijai/Default.aspx?Id=3&DocId=48173) „Dėl nepriklausomo audito atlikimo Lazdijų rajono savivaldybės įstaigose ir kontroliuojamose įmonėse“ nuspręsta atlikti nepriklausomą viešųjų įstaigų Lazdijų kultūros centro, „Lazdijų ligoninė“, „Lazdijų savivaldybės pirminės sveikatos priežiūros centras“, Lazdijų sporto centro, Lazdijų socialinių paslaugų centro, Lazdijų švietimo centro ir „Lazdijų turizmo informacinis centras“, kurių savininkė yra Lazdijų rajono savivaldybė, 2018 metų metinių finansinių ataskaitų rinkinių auditą.

Viešųjų įstaigų Lazdijų kultūros centro, „Lazdijų ligoninė“, „Lazdijų savivaldybės pirminės sveikatos priežiūros centras“, Lazdijų sporto centro, Lazdijų socialinių paslaugų centro, Lazdijų švietimo centro ir „Lazdijų turizmo informacinis centras“ teisinis statusas – viešoji įstaiga. Lazdijų rajono savivaldybė yra šių viešųjų įstaigų dalininkė (savininkė), o Lazdijų rajono savivaldybės, kaip įstaigų dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra minėtų įstaigų savininkė, Lazdijų rajono savivaldybės tarybos raštiški sprendimai prilyginami įstaigų visuotinių dalininkų susirinkimų sprendimams.

Audito tikslai – nustatyti, ar viešųjų įstaigų finansinės ataskaitos visais reikšmingais atvejais teisingai parodo audituojamų įstaigų finansinę būklę, veiklos rezultatus ir pinigų srautus pagal teisės aktus, reglamentuojančius buhalterinę apskaitą ir finansinių ataskaitų sudarymą ir ar įstaigų veiklos ataskaitose pateikti finansiniai duomenys atitinka metinių finansinių ataskaitų duomenis.

Įgyvendinus Lazdijų rajono savivaldybės tarybos sprendimą, bus įgyvendintos Viešųjų įstaigų įstatyme numatytos Lazdijų rajono savivaldybės, kaip viešųjų įstaigų Lazdijų kultūros centro, „Lazdijų ligoninė“, „Lazdijų savivaldybės pirminės sveikatos priežiūros centras“, Lazdijų sporto centro, Lazdijų socialinių paslaugų centro, Lazdijų švietimo centro ir „Lazdijų turizmo informacinis centras“ savininkės, teisės ir pareigos.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas